Mary Jepkosgei Keitany

Mary Jepkosgei Keitany (født 18. januar 1982) er en kenyansk friidrettsutøver som konkurrerer i maraton. Hun ble verdensmester i halvmaraton i 2009, og i 2017 satte hun ny bestenotering i verden på maraton, med tiden 2.17.01 da hun vant London Marathon.Aftenposten.no - Ny verdensrekord i London maraton, besøkt 23. april 2017.

 Idrettskarriere 
Keitany vant en del gateløp i 2006 og 2007; i 2006 vant hun Sevilla Halvmaraton og San Silvestre Olivais 10K, og i 2007 vant hun Almeria Halvmaraton, Vitry-sur-Seine Halvmaraton, Puy-en-Velay 15k og Lille Halvmaraton. Hun kom på andreplass på halvmaraton i VM i gateløp i 2007, kun slått av Lornah Kiplagat som satte ny verdensrekord. Keitany satte her personlig rekord med 1:06:48.IAAF - Keitany powers to 67mins clocking in Lille Half Marathon, besøkt 23. april 2017. Kenya vant lagkonkurransen i dette mesterskapet. På slutten av 2007 giftet hun seg med en annen kenyansk friidrettsutøver, Charles Koech, og de fikk en sønn i 2008.

Hun konkurrerte igjen i 2009, og kom på andreplass i World 10K Bangalore, ett sekund bak Aselefech Mergia, men med ny personlig rekord på 10 km med tiden 23:09.IAAF - Merga and Mergia take thrilling 10km victories in Bangalore, besøkt 23. april 2017. Hun vant også Lille Halvmaraton og Delhi Halvmaraton i 2009. Vinnertiden hennes i Lille Halvmaraton var 1:07:00, som var den syvende beste tiden i verden noensinne på denne distansen. Hun deltok i VM i halvmaraton 2009 i Birmingham, der hun vant sin første individuelle VM-gullmedalje, da hun vant kvinneklassen med tiden 1:06:36, som var ny personlig rekord og ny mesterskapsrekord, samt ny kenyansk og afrikansk rekord. I tillegg vant Kenya lagkonkurransen.

I 2010 vant hun Abu Dhabi Halvmaraton, og hun vant Berlin 25K med ny verdensrekord, med tiden 1:19:53.IAAF - Fast wins for Keitany and Regassa in Abu Dhabi Half, besøkt 24. april 2017. Den forrige rekorden hadde japanske Mizuki Noguchi, satt i 2005. Hun slo sølvvinner Alice Timbilili med fem minutter i dette løpet. Hun løp Portugal Halvmaraton i september, som oppladning til New York City Marathon. Hun vant Portugal Halvmaraton etter å ha ledet fra start til mål, og hun løp inn til tredjeplass i New York City Marathon.IAAF - Gebremariam and Kiplagat cruise to New York victories, besøkt 24. april 2017.

Hun startet 2011 i god form, med seier i Ras Al Khaimah Halvmaraton, der hun satte ny verdensrekord på 1:05:50. Dette var første gang en kvinne løp halvmaraton raskere enn 66 minutter, og hun satte også andre verdensrekorder underveis, blant annet 1:02:36 på 20 km.IAAF - Keitany smashes Half Marathon World record in Ras Al Khaimah – UPDATED, besøkt 24. april 2017. Hun vant for første gang London Marathon i 2011, der hun ble den fjerde raskeste kvinnen i historien, da hun løp på 2:19:19.IAAF - Mutai and Keitany dominate and dazzle in London, besøkt 24. april 2017. Hun vant også det 5 km lange Corrida de Mulher i Lisboa og Lisboa Halvmaraton i 2011.ARRSD - Mary Keitany , besøkt 24. april 2017.

Som året før vant hun Ras Al Khaimah halvmaraton i 2012. Hun forsvarte også gullet sitt på London Marathon, der hun vant med ny kenyansk og afrikansk rekord på maratondistansen med 2:18:37.IAAF - Kipsang and Keitany claim London titles for Kenya, besøkt 24. april 2017. Hun representerte landet sitt under Sommer-OL 2012 i London, der hun ble nummer 4 i maratonløpet.  Hun konkurrerte ikke i 2013 på grunn av sin andre graviditet.Reuters - Athletics-Kenyan runner Mary Keitany expecting second child, besøkt 24. april 2017.

Hun konkurrerte igjen i 2014, og i september vant hun halvmaratonløpet Bupa Great North Run i England. Hun vant også New York City Marathon i november. I London Marathon 2015 ble hun slått av Tigist Tufa, og løp inn til andreplass. Hun vant på nytt Ras Al Khaimah Halvmaraton i 2015, og hun vant også Oakley New York Mini (10 km), Mattoni Olomouc Halvmaraton, Morrisons Great North Run (halvmaraton) og New York City Marathon.

I 2016 kom hun på niendeplass i London Marathon, men vant flere andre løp, som Beach to Beacon 10K, New York City Marathon, Mattoni Olomouc Halvmaraton, Quad-City Times Bix og TD Beach To Beacon.

Hun kom på andreplass i Ras Al Khaimah Halvmaraton 2017. Den 23. april 2017 vant hun London Marathon 2017, med ny verdensrekord på tiden 2:17:01.

I september 2021 avsluttet Marie Jepkosgei Keitany karrieren etter en hofteskade som fratok henne konkurranse i to år på rad.Voa Afrique - La marathonienne kényane Mary Keitany prend sa retraite à 39 ans, besøkt 22. september 2021.

 Referanser 

 Eksterne lenker 

 Profil og resultater hos Association of Road Racing Statisticians 

Kategori:Kenyanske maratonløpere
Kategori:Deltakere for Kenya under Sommer-OL 2012
Kategori:Friidrettsutøvere under Sommer-OL 2012
Kategori:Verdensrekordsettere i friidrett
Kategori:Vinnere av New York City Marathon
Kategori:Vinnere av London Marathon